Pressemeddelelse 12. november 2024

**Bilfarvekoncept fra BASF høster innovationspris**

**BASF’s bilfarvekoncept EFFLORESCENCE er nu blevet anerkendt med Red Dot Award: Design Concept, en af verdens mest prestigefyldte konkurrencer, der hylder produktinnovation.**

Den perlelignende monolak er fremstillet uden brug af traditionelle effektpigmenter og har en evne til at reducere bilens opvarmning med mere end 65 procent lysrefleksion. Teknikken til fremstillingen af monolakken reducerer derudover energiforbruget gennem hærdning ved lav temperatur.

“Kulturelt set har hvid altid været en vigtig farve i Asien. Med EFFLORESCENCE har vi skabt en hvid monolak med et udseende, som normalt kun kan opnås med flere lag effektpigmenter” siger Chiharu Matsuhara, leder af Automotive Color Design i Asien og Stillehavsområdet. ”De harpiksperler, vi bruger til denne lakering, skaber også en tekstur, som forbedrer farvens udseende og får den til at skille sig ud.”

Red Dot-juryen belønnede ikke kun farvens udseende, men også fremstillingsprocessen for monolakken. I modsætning til den normale proces med flere lag og høje tørretemperaturer er påføringsprocessen for EFFLORESCENCE forenklet til et enkelt lag med en tørretemperatur på 80 °C. Denne tilgang forenkler processen og nedbringer materiale- og energiforbruget i produktionen.

BASF blev allerede i juli tildelt en Red Dot Award: Product Design for farven ZENOMENON på grund af dens sammensætning af lakker, som er baseret på polymerstrukturer. Den innovative teknologi og lakkens særlige udseende imponerede eksperterne i Red Dot-juryen i kategorien "Materialer og overflader". Det senest prisbelønnede designkoncept EFFLORESCENCE var nøglefarven for Asien og Stillehavsområdet i BASF's 2022-2023 Automotive Color Trends-kollektion, NEW ARRAY.

**Om BASF's Coatings-division**

Coatings-divisionen i BASF er global ekspert i udvikling, produktion og markedsføring af innovative og bæredygtige OEM- og refinish-belægninger til biler, dekorative malinger samt anvendte overfladebehandlinger til metal-, plast- og glassubstrater i en bred vifte af industrier. Denne portefølje suppleres af »Beyond Paint Solutions«, som muliggør nye anvendelser med innovative overflader. Vi skaber avancerede løsninger med høj ydeevne og fremmer ydeevne, design og nye anvendelser for at imødekomme vores partneres behov over hele verden. BASF deler færdigheder, viden og ressourcer i tværfaglige og globale teams til gavn for kunderne ved at drive et samarbejdsnetværk af steder i Europa, Nordamerika, Sydamerika og Asien og Stillehavsområdet. I 2023 opnåede Coatings-divisionen et globalt salg på omkring 4,4 milliarder euro. Løsninger ud over din fantasi - Coatings by BASF. For mere information om Coatings-divisionen i BASF og dens produkter, besøg [www.basf-coatings.com](http://www.basf-coatings.com/)**.**

**Om BASF**

Hos BASF skaber vi kemi for en bæredygtig fremtid. Vi kombinerer økonomisk succes med miljøbeskyttelse og social ansvarlighed. Mere end 112.000 ansatte i BASF Group arbejder for at bidrage til vores kunders succes. Vores kunder finder man i næsten alle brancher og lande over hele verden. Vores produktportefølje er opdelt i seks segmenter: Chemicals, Materials, Industrial Solutions, Surface Technologies, Nutrition & Care og Agricultural Solutions. I 2023 havde BASF en omsætning på EUR 68,9 milliarder. Læs mere på [www.basf.dk](http://www.basf.dk).